Birkenes prestegjeld

Birkenes prestegjeld var et prestegjeld tilhørende Vest-Nedenes prosti. Det omfattet sogn i Birkenes kommune i Agder fylke, og hovedkirken var Birkenes.

Birkenes prestegjeld og dets sogn er nå en del av Birkenes kirkelige fellesråd, som er underlagt Vest-Nedenes prosti i Agder og Telemark bispedømme i Den norske kirke.

 Historikk 
Birkines sókn (norrønt) har sin opprinnelse fra kristningen av landet. Birkenes antas å være lagt under Tveit prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Birkenes sogn dannet grunnlaget for Birkenes formannskapsdistrikt, som ble opprettet i 1837. Det ble eget formannskapsdistrikt ettersom det var annekssogn til Tvedt i Lister og Mandal amt.

Ved kgl.res. av 17. august 1905 ble Birkenes sogn skilt ut fra Tvedt som eget sognekall, lagt til Vestre Nedenes prosti og har siden hørt under dette.  Ved kgl.res. av 8. oktober 1976, ble Herefoss prestegjeld nedlagt og Herefoss og Vegusdal sogn overført til Birkenes prestegjeld.Prestegjeld og sogn i Aust-Agder, arkivverket.no

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

 Kirkesogn 

Prestegjeldet hadde ved sin avvikling følgende sogn og kirker:
 Birkenes
 Herefoss
 Vegusdal

 Kirker 
 Birkenes gamle kirke (revet)
 Birkenes kirke
 Herefoss gamle kirke (revet)
 Herefoss kirke
 Vegusdal stavkirke (revet)
 Vegusdal gamle kirke (revet)
 Vegusdal kirke
 Vegusdal kapell

 Kirkegårder 
 Birkenes kirkegård
 Herefoss kirkegård
 Engesland kirkegård
 Haugevadbakken kirkegård (Engesland)
 Vegusdal kirkegård

 Referanser 

 Eksterne lenker 
 Birkenes menighet
 Kirkene i Birkenes

Kategori:Birkenes' historie
Kategori:Prestegjeld i Agder og Telemark bispedømme
Kategori:Prestegjeld i Aust-Agder